text: Haderslev Kommune beder borgere om sparetips
  30 januar 2014 kl. 19.17
  40 borgere har fået et brev fra Haderslev Kommune, hvor kommunen beder borgerne om hjælp til idéer til effektiviseringer, der kan spare penge.
  I Ringkøbing-Skjern Kommune er borgerne kommet med idéer, der har sparet kommunen for mange millioner kroner. Den effekt håber de på i Haderslev.
  - Det er borgerne, som hver dag lever med de beslutninger, byrådet tager. Derfor er det ofte også borgerne der ser, når noget kan gøres bedre. Jeg er sikker på, der findes rigtig mange gode idéer rundt omkring i kommunen, som bare venter på at blive hørt, siger borgmester i Haderslev Kommune, H.P. Geil, i en pressemeddelelse.
  De 40 borgere er udvalgt, fordi de på én eller anden måde har berøring med et eller flere af kommunens kerneområder. Der er lagt vægt på, at ingen af dem er ansat ved kommunen, og at der er en vis spredning hvad angår alder, køn, arbejdsforhold
  FAKTA - effektivisering i Haderslev
  Haderslev Kommune har effektiviserings-mål på 15 millioner kr. i 2015, 15 millioner kr. i 2016 stigende til 20 millioner kr. i 2020.
  
  